秦鍾英

秦鍾英  ， 字 、 號不詳 ， 陝西榆林府神木縣人 ， 爲清朝武科狀元 。 秦鍾英爲嘉慶十八年 （ 1813年 ） 武舉人 ， 嘉慶二十四年 （ 1819年 ） 己卯武科恩科第一甲一名進士 。 秦於是年應武科進士試 。 殿試時 ， 秦本來中一甲二名榜眼 。 唱名之日 ， 嘉慶帝駕臨太和殿 。 當唱名儀式開始 ， 準備宣告前三名進士上殿時 ， 才發現原定一甲一名狀元徐開業及一甲三名探花梅萬清均未到場 。 嘉慶帝爲此龍顏大怒 ， 隨即降下諭旨 ： 「 事關典禮 ， 非尋常疏忽可比 。 本應全行斥革 ， 念其草茅新進 ， 徐開業革去一甲一名 ， 並頭等侍衛 ； 梅萬清革去一甲三名 ， 並二等侍衛 。 俱仍留武進士 ， 再罰停明年殿試一科 ， 俟下屆會試再與新中式武進士一體殿試 。 」 同時 ， 詔命以一甲二名秦鍾英拔補一甲一名 ， 兼授頭等侍衛 ， 正式以傳臚未到爲由除徐 、 梅進士之名 。 於是 ， 秦鍾英中選是年武科狀元 。 秦鍾英中狀元后 ， 有一定官職履歷 。 自嘉慶二十四年 （ 1819年 ） 授任頭等侍衛後 ， 於道光六年 （ 1826年 ） 任廣西提標前營遊擊 ， 道光十七年 （ 1837年 ） 任山西老營營參將 ， 道光十八年 （ 1838年 ） 任撫標中軍參將 ， 道光二十年 （ 1840年 ） 任直隸河屯協副將 ， 道光二十二年 （ 1842年 ） 任貴州安義鎮總兵 ， 道光二十八年 （ 1848年 ） 先署後任貴州提督 ， 至咸豐元年 （ 1851年 ） 卒於任上 。 秦鍾英有一子秦尚謙 ， 後一孫秦夢熊 。